**«Асыл сөзді іздесең, Абайды оқы ерінбе ...» атты мәнерлеп оқу сайысы**

**Мақсаты:**

**Білімділік:** тәрбиеленушілер  қазақ халқының ұлы ақыны Абай Құнанбаевтың өмір жолы мен нақыл сөздерімен таныстырып өлеңді мәнерлеп, саналы түсініп оқуға машықтандыру;

**Дамытушылық**: тәрбиеленушілердің  дүниетанымын кеңейту, есте сақтау, шығармашылық қабілеттерін дамыту,жүйелі сөйлеу мәдениетін қалыптастыру;

**Тәрбиелік**: тәрбиеленушілерді  адамгершілікке, адалдыққа,талапты болуға, еңбексүйгіштікке тәрбиелеу.

**Түрі:**үйірмеден тыс жұмыс.

**Типі**: сайыс.

**Көркемдігі:** слайдтар, Абай туралы жазылған нақыл сөздер, суреттер.

**Өтілу барысы:**

**Нұрай:**Армысыздар, саналы сөзді сары алтыннан артық бағалаған қадірменді қонақтар мен құрметті ұстаздар және білім алушылар!

**Ерасыл:**Армысыздар өнер сүйер қауым!

**Нұрай:**Көп адам дүниеге бой алдырған,
Бой алдырып, аяғын көп шалдырған,
Өлді деуге бола ма, ойлаңдаршы,
Өлмейтұғын артына сөз қалдырған, - деп төрелігін өзі шешкен Абай бүгін жарқын бейнесімен де, жалынды жырымен де бізбен бірге 175жыл бойы өмір сүріп келеді, мәңгі өмір сүре бермек!

**Ерасыл:**Ақыл-ой ақындықтың киесі-Абай!

Түгел сөздің түбі бір жүйесі-Абай!

Адалдық, ар ұяттың данышпаны

«Өлең-сөздің патшасы» иесі Абай!, демекші бүгінгі өткізгелі отырған «Асыл сөзді іздесең, Абайды оқы, ерінбе....» атты мәнерлеп оқу сайысымызға Қош келдіңіздер!

**Нұрай:**Ендеше жас ақындарымызды ортаға шақырғанды жөн санап отырмын.

**Топқа бірігу:** Ақын өлеңдерінің жолдарымен топқа бірігеді.

**Нұрай:** Әннің де естісі бар, есері бар Тыңдаушының құлағын кесері бар Ақылдының сөзіндей ойлы,күйлі, Тыңдағанда көңілдің әсері бар- деп Абай атамыз айтқандай, келесі кезекті әнге береміз.

Ән: Желсіз түнде жарық ай орындайтын

**Ерасыл:**Абай-қазақ халқының ұлы перзенті, ақын дарын иесі. Абайдың өнегелі өмірі, әрбір ұланның жүрегінде мақтаныш сезімін ұялатады. Абайдың әр сөзі білген адам үшін өнеге, өсиетке толы. Олай болса мәнерлеп оқу сайысын бастау үшін сайысымыздың кезеңдерімен таныс болыңыздар.

**Нұрай:**Мәнерлеп оқу сайысы 4 кезеңнен тұрады

**1-кезең «Абай әлемі»**

Яғни, бұл кезеңде ақын өмірінен берілген сұрақтарға жауап бересіңдер

**2-кезең «Мен жазбаймын өлеңді ермек үшін»** бұл кезеңде сайыскерлер өлеңді мәнерлеп оқып,жатқа орындауы тиіс.

**3-кезең  «Жыр жазамын Абайдың үлгісімен**» шығармашылық кезең деп аталады.

Бұл кезеңде оқушылар өлең шығарып келуі керек болатын. Өлеңдерін оқиды.

**4-кезең «Абай айтқан асылдар»** бұл кезеңде сайыскерлер берілген нақыл сөздердің жалғасын табады.

**Ерасыл:**Жүрегін шырақ етіп жандырған кім?

Жырымен жан сусынын қандырған кім?

Өзіне-өзі орнатып ескерткішті,

Мұра ғып кейінге қалдырған кім?

Хормен: Ұлы Абай!

**Нұрай:**Соқтықпалы ,соқпақсыз жерде өскен кім?

Үнімен әділдіктің лебі ескен кім?

Арманын аттандырып келешекке

Бізбенен осы күнде тілдескен кім?

Хормен: Дана Абай!.

**Сайысымызды бастамас бұрын бүгінгі бәйгеге қазылық ететін алқа мүшесімен таныс болайық:**

**Ерасыл:**

Ақынның ата-қоныс жері қандай?

Ата-баба,әулиеті, тегі қандай?

Ақынды тебіренткен, күңіренткен

Ұшқын ұя,ортасы, елі қандай?-дей келе, сайысымыздың **бірінші «Абай әлемі»** атты кезеңі бойынша сұрақтарға жауап береміз.

**Нұрай:**1 . Абайдың дүниеге келген жері(Шығыс Қазақстан облысы,Шыңғыс тауының бөктерінде)

2. Абай қай күні, қай жылы туылған?

(1845 жылы 10 тамызда)

3. Абайдың руы, қандай ортадан шыққан?

(Орта жүз,Арғын тайпасының Тобықты руынан)

4. Абайдың шын есімі? (Ибраһим)

5.Абайдың қанша қара сөздері бар?(45)

6.Әжесінің аты кім? (Зере)

**Ерасыл:**

7. Абайдың анасының аты кім? (Ұлжан)

8.Абай алғашқы өлеңін неше жасында жазған? 10

9. Абай кім? (Ақын,сазгер, аудармашы)

10.Қандай өлеңдерін білесіңдер?

(Жаз,қыс,күз,көктем жыл мезгілдері туралы)

11"Қазақ" газетінде басылған "Абай — қазақтың бас ақыны" атты мақаланың авторы кім?(А.Байтұрсынов)

12. «Абай жолы» эпопеясының авторы кім? (М. Әуезов)

**Нұрай:**Кейінгі ұрпақ жырларын жаттап қанықты

Үлгі тұтып бәйтеректей алыпты,

Көкірегі ояу, сезімді ұрпақ қайдасың,

Өлеңдер оқып өзіңді бір танытшы-дей отырып, сайысымыздың «Мен жазбаймын өлеңді ермек үшін...» деп аталатын келесі кезеңін бастағанды жөн көріп отырмын.

**Ерасыл:**Бұл кезеңде сайыскерлеріміз өздерінің жаттап келген өлеңдерін мәнерлеп,жатқа айтады.Нұрай сен Абай атамыздың өлеңдерімен таныс боларсың ендеше бізге айтып берсең

. **Нұрай:** Ерасыл сенненде бір өлеңін тыңдағым келіп тұр

**Нұрай:**Мен жазбаймын өлеңді ермек үшін

Жоқ барды, ертегіні термек үшін,

Көкірегі сезімді,тілі орамды,

Жаздым үлгі жастарға бермек үшін,-деп Абай атамыз жырлағандай, өзі салған өрнекті өлең үлгісімен бүгінгі ұрпақтарға өлең шумақтарын құрастыруы тиіс. Ендеше сол өлеңдерін оқуға оқушыларымызды шақырамыз.

**Ерасыл:**Асыл сөзді іздесең, Абайды оқы ,ерінбе! Адамдықты көздесеңЖаттап тоқы көңілге,-деп Сұлтанмахмұт Торайғыров жырлағандай, сайысымыздың ең соңғы кезеңі

**«Абай айтқан асылдар» деп аталатын 4-ші кезеңімізді бастаймыз**. Яғни, бұл кезеңімізде сайыскерлеріміз нақыл сөздердің жалғасын табады. **Нұрай:**

1. **Сенде бір кірпіш дүниеге (Кетігін тап та , бар қалан)**
2. **Білімдіден шыққан сөз (Талаптыға болсын кез)**
3. **Атаның баласы болма, (Адамның баласы бол)**
4. **Талап ,еңбек, терең ой (Қанағат рахым,ойлап қой)**
5. **Досы жоқпен сырлас (Досы көппен сыйлас)**
6. **Үш-ақ нәрсе адамның қасиеті(ыстық қайрат,нұрлы ақыл,жылы жүрек)**
7. **Өткірдің жүзі,кестенің бізі (Өрнегін сендей сала алмас)**
8. **Толғауы тоқсан қызыл тіл (Сөйлеймін десең өзің біл)**
9. **Еңбек қылсаң ерінбей (Тояды қарның тіленбей)**
10. **Әсемпаз болма әрнеге (Өнерпез болсаң арқалан)**

**Ерасыл:Әділқазы мүшелері қорытынды бағасын шығарғанша тағы бір әнді қабыл алыңыздар!Көзімнің қарасы әні орындайтын:**

**Нұрай:Сабақты қорытындылау:**

Абай барлық қазақ халқының мақтанышы ғана емес, ар-ұятты,ұлттық намысы. Абай шыққан биік, Абай байлаған тұңғиық қазақ халқының шыққан шыңы, ой түбіне сүңгіген тереңі. Сондықтан Абайды оқымаған, сөзін көңіліне тоқымаған, тым құрыса бір өлеңін жатқа білмейтін оқушылар болмауға тиіс. Абай әлемін бүкіл дүниеге таратушы кемеңгер жазушы Мұхтар Ауезов «Мен Абайды тереңінен шөміштеп қана іштем» деген екен. Ал біз Ұлы ғұлама тереңіне бас қойғанымызбен тек сол тереңнен демін ғана таттық ғой деп ойлаймын. Сол себептен оқудан, білуге ұмтылушылықтан,ізденуден жалықпайық. «Асыл сөзді іздесең Абайды оқы, ерінбе...» атты мәнерлеп оқу сайысын аяқтаймыз.

Желсіз түнде жарық ай,

Сәулесі суда дірілдеп,

Ауылдың жаны терең сай,

Тасыған өзен күрілдеп.

Көзімнің қарасы,

Көңілімнің санасы.

Бітпейді іштегі,

Ғашықтық жарасы.